කෙසේ වෙතත් රන්දෙණිගල, මොරගහකන්ද, උඩවලව, දඹුළු ඔය, රාජංගණය, නාච්චාදූව, නුවරවැව, පරාක්‍රම සමුද්‍රය, කවුඩුල්ල වැනි වැව් සහ ජලාශ රැසක ජල මට්ටම සියයට 80 ඉක්මවා පැවතීම හේතුවෙන් අදාළ ප්‍රදේශවල ජලසම්පාදන කටයුතුවල ප්‍රබල බාධාවන් මතුව නැහැ.කෙසේ වෙතත් පවතින උණුසුම් කාලගුණ තත්ත්වය සම්බන්ධයෙන් අදහස් දක්වමින් තාරකා විද්‍යාඥ අනුර සී.පෙරේරා කියා සිටියේ වනාන්තර හෙළි පෙහෙළි කිරීම සහ ගොඩනැගිලි විශාල වශයෙන් ඉදිකිරීම මෙන්ම වාහන භාවිතය ඉහළ යෑම හේතුවෙන් කොළඹ නගරයේ උණුසුමද ඉහළ ගොස් ඇති බවයි.